Eron poytaxti Tehron shahrida uyushtirilgan namoyishni tarqatish vaqtida 200 nafardan ortiq o‘qituvchi hibsga olindi. Bu haqda Al-Arabiya telekanali xabar bergan. Ma’lum qilinishicha, 23 iyul kuni Eron parlamenti binosi oldida o‘z hamkasblarining ozod qilinishini talab qilgan kishilar tinch namoyishga yig‘ilgan. Ularning 200 nafardan ortig‘i politsiya tomonidan qo‘lga olingan. Ushbu norozilik namoyishida jami 2 ming nafardan ortiqroq ziyolilar ishtirok etishgan.